คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๔๐/๒๕๖๐เรื่องมาตรการรองรับเพื่อให้การดำเนินการเดินอากาศเป็นไปตามมาตรฐานขององค์การการบินพลเรือนระหว่างประเทศ ตามที่สำนักงานการบินพลเรือนแห่งประเทศไทยได้ยื่นขอรับการตรวจประเมินความก้าวหน้าเกี่ยวกับการแก้ไขข้อบกพร่องที่มีนัยสำคัญต่อความปลอดภัย(Significant Safety Concern (SSC)) และการออกใบรับรองผู้ดำเนินการเดินอากาศใหม่ (Recertification of Air Operator Certificate (RE-AOC)) ต่อองค์การการบินพลเรือนระหว่างประเทศ(International Civil Aviation Organization (ICAO)) พร้อมทั้งได้แจ้งเงื่อนไขสำคัญว่าจะไม่อนุญาตให้ผู้ดำเนินการเดินอากาศที่ยังไม่ผ่านการตรวจประเมินและออกใบรับรองผู้ดำเนินการเดินอากาศใหม่ทำการบินระหว่างประเทศตั้งแต่วันที่ ๑ กันยายน ๒๕๖๐ ซึ่งองค์การการบินพลเรือนระหว่างประเทศได้แจ้งต่อสำนักงานการบินพลเรือนแห่งประเทศไทยว่าคณะICAO Coordinated Validation Mission (ICVM) จะเข้าทำการตรวจประเมินความก้าวหน้าฯในระหว่างวันที่ ๒๐ กันยายน ๒๕๖๐ ถึงวันที่ ๒๗ กันยายน ๒๕๖๐และโดยเหตุที่ในปัจจุบันปรากฏว่ามีผู้ดำเนินการเดินอากาศจำนวนหนึ่งที่ยังไม่ผ่านการตรวจประเมินและได้รับใบรับรองผู้ดำเนินการเดินอากาศใหม่(RE-AOC) จึงมีความจำเป็นที่ต้องให้อำนาจสำนักงานการบินพลเรือนแห่งประเทศไทยในการกำหนดข้อห้ามมิให้ผู้ดำเนินการเดินอากาศที่ยังไม่ผ่านการตรวจประเมินและออกใบรับรองผู้ดำเนินการเดินอากาศใหม่ทำการบินระหว่างประเทศในช่วงระยะเวลาหนึ่งจนกว่าจะดำเนินการแล้วเสร็จเพื่อให้เป็นไปตามเงื่อนไขสำคัญที่สำนักงานการบินพลเรือนแห่งประเทศไทยได้แจ้งไว้ต่อองค์การการบินพลเรือนระหว่างประเทศในการที่จะเข้ามาตรวจประเมินซึ่งผลของการตรวจประเมินดังกล่าวจะส่งผลกระทบต่อสิทธิการบินและการทำการบินของไทยอย่างมีนัยสำคัญอันจะเป็นการลดทอนความเชื่อมั่นและเสริมสร้างความมั่นคงทางเศรษฐกิจในด้านการบินของประเทศได้อาศัยอำนาจตามความในมาตรา๒๖๕ ของรัฐธรรมนูญแห่งราชอาณาจักรไทย ประกอบกับมาตรา ๔๔ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ๑ เพื่อให้การกำกับดูแลและควบคุมการดำเนินการเดินอากาศในระหว่างการตรวจประเมินเพื่อขอรับใบรับรองผู้ดำเนินการเดินอากาศใหม่(Recertification of Air Operator Certificate (RE-AOC)) เป็นไปตามเงื่อนไขสำคัญที่สำนักงานการบินพลเรือนแห่งประเทศไทยได้แจ้งไว้ต่อองค์การการบินพลเรือนระหว่างประเทศให้สำนักงานการบินพลเรือนแห่งประเทศไทยมีอำนาจกำหนดข้อห้ามมิให้ผู้ดำเนินการเดินอากาศที่ยังไม่ผ่านการตรวจประเมินและได้รับใบรับรองผู้ดำเนินการเดินอากาศใหม่ทำการบินระหว่างประเทศในระหว่างวันที่ ๑ กันยายน พ.ศ. ๒๕๖๐ ถึงวันที่ ๓๑ มกราคม พ.ศ. ๒๕๖๑การฝ่าฝืนหรือไม่ปฏิบัติตามข้อห้ามตามวรรคหนึ่งเป็นการฝ่าฝืนหรือไม่ปฏิบัติตามมาตรา ๒๗แห่งพระราชบัญญัติการเดินอากาศ พ.ศ. ๒๔๙๗ และให้นำบทกำหนดโทษตามมาตรา ๗๖ (๒)แห่งพระราชบัญญัติการเดินอากาศ พ.ศ. ๒๔๙๗ซึ่งแก้ไขเพิ่มเติมโดยพระราชบัญญัติการเดินอากาศ (ฉบับที่ ๑๑) พ.ศ. ๒๕๕๑มาใช้บังคับกับการฝ่าฝืนหรือไม่ปฏิบัติตามดังกล่าวข้อ๒ ให้สำนักงานการบินพลเรือนแห่งประเทศไทยดำเนินการตรวจประเมินและออกใบรับรองผู้ดำเนินการเดินอากาศใหม่ด้วยความรวดเร็วและเป็นไปตามมาตรฐานที่องค์การการบินพลเรือนระหว่างประเทศกำหนดข้อ๓ ในกรณีเห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ๔[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๓กันยายน พุทธศักราช ๒๕๖๐พลเอก ประยุทธ์ จันทร์โอชาหัวหน้าคณะรักษาความสงบแห่งชาติปวันวิทย์/ภวรรณตรี/จัดทำ๑๔ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๔ ง/หน้า ๑๖/๑๓ กันยายน ๒๕๖๐